proxectonos/corpus_dominio_legal_administrativo_tmp huggingface dataset:
EXTRACTO da Resolución do 18 de xullo de 2025 pola que se aproban as bases reguladoras para a concesión de subvencións, en réxime de concorrencia non competitiva, para o desenvolvemento de actividades en salas cinematográficas de carácter comercial situadas en Galicia e se procede á súa convocatoria para o ano 2025 (código de procedemento CT207C).
Axencia Galega das Industrias Culturais — III. Outras disposicións — 31/07/2025

BDNS (Identif.): 848272.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/848272
Primeiro.
Persoas beneficiarias
Poderán obter a condición de persoas beneficiarias destas subvencións as persoas físicas (autónomas) e as persoas xurídicas privadas que, desenvolvendo a súa actividade habitual en Galicia ou nun territorio membro da Unión Europea ou asociado ao Espazo Económico Europeo, teñan a consideración de xestoras dunha sala de exhibición cinematográfica independente situada na Comunidade Autónoma de Galicia e cumpran os requisitos establecidos nas bases reguladoras.
Segundo.
Finalidade
Estas axudas teñen como finalidade contribuír á permanencia e consolidación dos espazos cinematográficos como lugares de exhibición do audiovisual, recoñecendo a súa importancia como espazos culturais representativos, socializadores e integradores, particularmente ás salas situadas en poboacións de carácter rural.
Terceiro.
Bases reguladoras
Resolución do 18 de xullo de 2025 pola que se aproban as bases reguladoras para a concesión de subvencións, en réxime de concorrencia non competitiva, para o desenvolvemento de actividades en salas cinematográficas de carácter comercial situadas en Galicia e se procede á súa convocatoria para o ano 2025 (código de procedemento CT207C).
Cuarto.
Importe
O crédito destinado ao financiamento destas axudas é de 465.000 euros con cargo á aplicación orzamentaria 13.A1.432B.770 do orzamento do ano 2025 da Axencia Galega das Industrias Culturais, no código de proxecto 2025 00002 distribuído en dúas anualidades:
Anualidade 2025: 232.500 euros.
Anualidade 2026: 232.500 euros.
Quinto.
Prazo de presentación de solicitudes
O prazo para a presentación das solicitudes iniciarase transcorridos 10 días naturais contados desde o seguinte ao da publicación da convocatoria no
Diario Oficial de Galicia
e rematará transcorrido un mes desde a súa apertura. Entenderase como último día do prazo o correspondente ao mesmo ordinal ao día da apertura do prazo de presentación de solicitudes.
Santiago de Compostela, 18 de xullo de 2025
ORDE do 22 de xullo de 2025 pola que se publica a ampliación do crédito da Orde do 30 de abril de 2025 pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2025 (código de procedemento CT215C).
Consellería de Cultura, Lingua e Xuventude — III. Outras disposicións — 30/07/2025

O 12 de maio de 2025 publicouse no Diario Oficial de Galicia a Orde do 30 de abril de 2025 pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2025 (código de procedemento CT215C).
No artigo 4 da orde mencionada prevese un crédito de oitenta mil euros (80.000 €) para o financiamento destas axudas, con cargo á aplicación orzamentaria 13 03 432B 770 0 dos orzamentos xerais da Comunidade Autónoma de Galicia para o ano 2025.
No artigo 1.4 das citadas bases prevese que as subvencións obxecto da devandita orde poderán ser obxecto de ampliación de crédito orzamentario nos supostos previstos no artigo 31.2 da Lei 9/2007, do 13 de xuño, de subvencións de Galicia.
Dado que o importe inicial establecido na Orde do 30 de abril de 2025 non é suficiente para pagar todas as solicitudes e actualmente na aplicación orzamentaria correspondente existe crédito dispoñible, cómpre ampliar o importe do crédito destinado ás axudas que se poderán conceder ao abeiro da referida orde, coa finalidade de conceder a subvención ao maior número de beneficiarios posibles.
Segundo se establece no artigo 30 do Regulamento da Lei de subvencións de Galicia, nestes casos o órgano competente para a concesión deberá publicar a ampliación de crédito nos mesmos medios en que publicou a convocatoria sen que esta publicación implique unha apertura do prazo para presentar novas solicitudes nin o inicio de novo cómputo dos prazos para resolver.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento e no uso das facultades que me foron conferidas,
Artigo único
Ampliar o importe total do crédito das axudas establecidas na Orde do 30 de abril de 2025 pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2025 (código de procedemento CT215C), por un importe de 24.000 €, con cargo á aplicación orzamentaria 13 03 432B 770 0, proxecto 2015 00374. Unha vez efectuada esta ampliación, o importe total destas axudas ascende a cento catro mil euros (104.000 €).
Esta modificación non dá lugar a apertura dun novo prazo de presentación de solicitudes.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de xullo de 2025
CORRECCIÓN DE ERROS. Orde do 8 de abril de 2025 pola que se establecen as bases reguladoras das axudas á reestruturación e reconversión da viña en Galicia e se convocan para o ano 2025 (código de procedemento MR446A).
Consellería do Medio Rural — III. Outras disposicións — 30/07/2025

Advertido un erro na versión castelá na publicación da dita orde, publicada no
Diario Oficial de Galicia
núm. 70, do 10 de abril de 2025:
Realízase a corrección na versión do DOG en castelán. Tal corrección non procede no texto en galego.
RESOLUCIÓN do 21 de marzo de 2025, da Dirección Xeral de Mobilidade, pola que se modifica a Resolución do 30 de decembro de 2024 pola que se desenvolve a Resolución do 11 de novembro de 2024 pola que se convocan as probas de constatación da cualificación inicial para o exercicio da actividade de condutor/a profesional de determinados vehículos destinados ao transporte de mercadorías ou de viaxeiros/as por estrada que terán lugar na Comunidade Autónoma de Galicia no ano 2025 e se procede ao nomeamento do tribunal para as convocatorias do ano 2025 (Diario Oficial de Galicia número 7, do 13 de xaneiro).
Consellería de Presidencia, Xustiza e Deportes — III. Outras disposicións — 04/04/2025

Mediante a Resolución do 11 de novembro de 2024, da Dirección Xeral de Mobilidade, convocáronse as probas de constatación da cualificación inicial para o exercicio da actividade de condutor/a profesional de determinados vehículos destinados ao transporte de mercadorías ou de viaxeiros por estrada, que terán lugar na Comunidade autónoma de Galicia no ano 2025 (DOG núm. 222, do 18 de novembro).
Con posterioridade, mediante a Resolución do 30 de decembro de 2024, da Dirección Xeral de Mobilidade, procedeuse ao nomeamento do tribunal para as convocatorias do ano 2025.
Coa presente resolución procédese ao nomeamento dunha nova vogal suplente, e para garantir a máxima transparencia e facilitar que as persoas interesadas teñan coñecemento do tribunal efectúase a súa designación íntegra.
O Real decreto 284/2021, do 21 de abril, regula no anexo V os exames de cualificación inicial. Na sección 2ª, desenvolve a «designación de tribunais» onde sinala que «No caso de non se determinar na propia convocatoria, o órgano convocante deberá, con posterioridade a esta, designar o tribunal ou tribunais das probas (…) e proceder, así mesmo, á súa publicación no correspondente boletín oficial».
Polo exposto,
Primeiro. Modifícase o punto segundo do número un da Resolución da Dirección Xeral de Mobilidade do 30 de decembro de 2024 pola que se desenvolve a Resolución do 11 de novembro de 2024 pola que se convocan as probas de constatación da cualificación inicial para o exercicio da actividade de condutor/a profesional de determinados vehículos destinados ao transporte de mercadorías ou de viaxeiros/as por estrada que terán lugar na Comunidade Autónoma de Galicia no ano 2025 e se procede ao nomeamento do tribunal para as convocatorias do ano 2025 (DOG núm. 7, do 13 de xaneiro), que queda redactado como segue:
«2. A composición do tribunal para as vindeiras convocatorias ordinarias do ano 2025 será o seguinte persoal da Dirección Xeral de Mobilidade:
Segundo. Esta resolución producirá efectos desde a data da súa publicación no Diario Oficial de Galicia.
Santiago de Compostela, 21 de marzo de 2025
RESOLUCIÓN do 26 de marzo de 2025, da Dirección Xeral de Pesca, Acuicultura e Innovación Tecnolóxica, pola que se aproba o censo provisional de embarcacións autorizadas a faenar na reserva mariña de interese pesqueiro Os Miñarzos (código de procedemento PE402B).
Consellería do Mar — III. Outras disposicións — 03/04/2025

Antecedentes.
1. O 20 de febreiro de 2025 publicouse no
Diario Oficial de Galicia
a Resolución do 5 de febreiro de 2025, da Dirección Xeral de Pesca, Acuicultura e Innovación Tecnolóxica, pola que se abre o prazo de presentación de solicitudes para a inscrición de embarcacións no censo da reserva mariña de interese pesqueiro Os Miñarzos (código de procedemento PE402B).
2. O día 25 de marzo de 2025 reuniuse en sesión ordinaria o órgano de xestión, seguimento e control (en diante, Oxesco), da reserva mariña de interese pesqueiro Os Miñarzos (en diante, Remip Os Miñarzos).
Consideracións legais e técnicas:
1. O Decreto 87/2007, do 12 de abril, polo que se crea a reserva mariña de interese pesqueiro Os Miñarzos, modificado polo Decreto 241/2008, do 2 de outubro, establece no seu artigo 7, como condición para o acceso á Remip Os Miñarzos, estar inscrito nun censo específico de titulares de permisos que os habilite para exercer a actividade pesqueira e marisqueira dentro da reserva mariña.
2. A Orde do 27 de novembro de 2007 pola que se regula o uso e xestión da reserva mariña de interese pesqueiro Os Miñarzos, modificada pola Orde do 26 de febreiro de 2009, define, no seu artigo 3, o procedemento que hai que seguir para a elaboración do censo de embarcacións autorizadas.
3. Na reunión do 25 de marzo de 2025, o Oxesco da Remip Os Miñarzos emite informe favorable respecto das solicitudes presentadas para a inscrición de embarcacións no censo da reserva mariña de interese pesqueiro Os Miñarzos.
4. O Decreto 50/2021, do 11 de marzo, polo que se aproba a estrutura orgánica da Consellería do Mar, modificado polos decretos 210/2022 e 149/2024, no seu artigo 11, atribúelle á Dirección Xeral de Pesca, Acuicultura e Innovación Tecnolóxica a dirección e coordinación das competencias e funcións en materia de ordenación pesqueira en augas interiores e acuicultura, así como de conservación, protección e xestión sustentable dos recursos mariños.
De acordo con todo o anterior,
Primeiro. Aprobar o censo provisional de embarcacións autorizadas para faenar na reserva mariña de interese pesqueiro Os Miñarzos, que figura como anexo I a esta resolución.
Segundo. Excluír do censo provisional a relación de embarcacións relacionadas no anexo II desta resolución e polos motivos que nel se indican.
Contra os acordos desta resolución, as persoas interesadas poderán formular, ante a Dirección Xeral de Pesca, Acuicultura e Innovación Tecnolóxica, cantas alegacións consideren oportunas durante un prazo de quince (15) días, que se contarán desde o día seguinte ao da publicación desta resolución no
Diario Oficial de Galicia.
Santiago de Compostela, 26 de marzo de 2025
1. A embarcación encóntrase de baixa definitiva no Rexistro de Buques Pesqueiros da Comunidade Autónoma de Galicia e no Rexistro Xeral da Frota Pesqueira.
EXTRACTO da Resolución do 24 de marzo de 2025 pola que se establecen as bases reguladoras das axudas para o apoio á cooperación en actividades de información e promoción dos produtos agrícolas e alimenticios galegos acollidos a réximes de calidade realizadas por grupos de produtores, no marco do Plan estratéxico da PAC 2023-2027, e se convocan para o exercicio orzamentario 2025 (código de procedemento MR302A).
Axencia Galega da Calidade Alimentaria — III. Outras disposicións — 02/04/2025

BDNS (Identif.): 823827.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/823827
Primeiro. Beneficiarias
Poderán ser beneficiarias destas axudas as agrupacións que reúnan produtores (entendidos como tales os titulares de explotacións agrarias ou de instalacións de transformación) que cooperen entre si para a información e promoción dos produtos agrícolas e alimenticios amparados por un réxime de calidade.
Segundo. Obxecto
Esta resolución ten por obxecto establecer as bases reguladoras e efectuar a convocatoria para o ano 2025 das axudas que, en réxime de concorrencia competitiva, vai conceder a Axencia Galega da Calidade Alimentaria para actuacións de información e promoción dos produtos agroalimentarios galegos con calidade diferenciada no marco do Plan estratéxico da PAC 2023-2027.
Terceiro. Bases reguladoras
Resolución do 24 de marzo de 2025 pola que se establecen as bases reguladoras das axudas para o apoio á cooperación en actividades de información e promoción dos produtos agrícolas e alimenticios galegos acollidos a réximes de calidade realizadas por grupos de produtores, no marco do Plan estratéxico da PAC 2023-2027, e se convocan para o exercicio orzamentario 2025 (código de procedemento MR302A).
Cuarto. Importe
Trátase de subvencións a fondo perdido do 70 % do gasto realizado. O orzamento total da convocatoria é de dous millóns de euros (2.000.000 €) para a anualidade 2025 e dun millón de euros (1.000.000 €) para a anualidade 2026.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da resolución da convocatoria no Diario Oficial de Galicia.
Santiago de Compostela, 24 de marzo de 2025
EXTRACTO da Resolución do 24 de marzo de 2025, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2025 (código de procedemento PR852A).
Presidencia da Xunta de Galicia — III. Outras disposicións — 02/04/2025

BDNS (Identif.): 823717.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/823717
Primeiro.
Entidades beneficiarias
1. De acordo co establecido no Decreto 71/1999, do 18 de marzo, as beneficiarias destas axudas serán as empresas xornalísticas que publiquen ou difundan informacións, programas, artigos, reportaxes, colaboracións ou seccións que cumpran co obxecto destas axudas e co resto dos requisitos establecidos nesta resolución.
2. As empresas beneficiarias deben acreditar un cadro medio de traballadores en alta de polo menos cinco traballadores e elaborar e difundir toda ou parte da súa produción informativa de forma específica no territorio da Comunidade Autónoma no ano natural anterior ao da convocatoria.
3. Quedan excluídas da concesión de axudas:
a) As empresas que emitan a través do sinal de televisión.
b) As entidades sen personalidade xurídica e/ou sen ánimo de lucro.
Segundo.
Obxecto
1. Esta resolución ten por obxecto establecer subvencións ás empresas xornalísticas que, estando debidamente inscritas no Rexistro Mercantil ou no que corresponda segundo a forma empresarial que adopten, realicen a súa actividade informativa orientada a alentar a defensa da identidade de Galicia, a promoción dos seus valores, a normalización da lingua e a defensa da súa cultura, e efectuar a convocatoria para o ano 2025.
2. O procedemento de concesión destas subvencións tramitarase en réxime de concorrencia non competitiva.
Terceiro.
Bases reguladoras
As bases reguladoras están establecidas na Resolución do 24 de marzo de 2025, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2025 (código de procedemento PR852A).
Cuarto.
Importe
A concesión das axudas reguladas nesta resolución financiarase con cargo ás aplicacións 04.03.151A.470.1, polo importe de 790.000,00 euros, e 04.03.461A.470.1, polo importe de 1.186.777,00 euros, dos orzamentos xerais da Comunidade Autónoma para o ano 2025, sen prexuízo de ulteriores variacións producidas como consecuencia dunha maior dispoñibilidade orzamentaria, nos termos do artigo 31.2 da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
O prazo de presentación de solicitudes será dun mes contado a partir do oitavo día natural seguinte ao da publicación desta resolución no
Diario Oficial de Galicia
.
Santiago de Compostela, 24 de marzo de 2025
RESOLUCIÓN do 23 de xuño de 2025 pola que se fan públicas as subvencións concedidas ao abeiro da Resolución do 13 de febreiro de 2025 pola que se aproban as bases reguladoras para a concesión, en réxime de concorrencia non competitiva, de subvencións destinadas a particulares para a instalación de sistemas de depuración autónomos no ámbito territorial da demarcación hidrográfica de Galicia-Costa e se convocan para o ano 2025 (código de procedemento AU300C).
Augas de Galicia — III. Outras disposicións — 11/07/2025

O 26 de febreiro de 2025 publicouse no
Diario Oficial de Galicia
a Resolución do 13 de febreiro de 2025 pola que se aproban as bases reguladoras para a concesión, en réxime de concorrencia non competitiva, de subvencións destinadas a particulares para a instalación de sistemas de depuración autónomos no ámbito territorial da demarcación hidrográfica de Galicia-Costa e se convocan para o ano 2025 (código de procedemento AU300C).
A Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas ás persoas particulares beneficiarias.
Segundo o recollido na Resolución do 13 de febreiro de 2025 citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6568 (subvencións de capital a familias e institucións sen fin de lucro) da entidade pública empresarial Augas de Galicia.
De conformidade co previsto no artigo 15 da Resolución do 13 de febreiro de 2025, xa citada,
Facer públicos no
Diario Oficial de Galicia
e na páxina web oficial de Augas de Galicia a relación das persoas beneficiarias e o importe das subvencións concedidas.
Santiago de Compostela, 23 de xuño de 2025
RESOLUCIÓN do 7 de xullo de 2025 pola que se dá publicidade dun convenio de colaboración subscrito no mes de decembro de 2024.
Academia Galega de Seguridade Pública — III. Outras disposicións — 11/07/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade do convenio subscrito pola Academia Galega de Seguridade Pública no mes de decembro do ano 2024, que se incorpora como anexo a esta resolución.
A Estrada, 7 de xullo de 2025
REAL DECRETO 605/2025, do 8 de xullo, polo que se nomea presidente do Tribunal Superior de Xustiza de Galicia a Ignacio Alfredo Picatoste Sueiras.
Consello Xeral do Poder Xudicial — II. Autoridades e persoal — 10/07/2025

Por proposta do Pleno do Consello Xeral do Poder Xudicial, adoptada na súa reunión do día 18 de xuño de 2025, de conformidade co disposto nos artigos 599.1.4ª e 336 da Lei orgánica 6/1985, do 1 de xullo, do poder xudicial,
Nomeo presidente do Tribunal Superior de Xustiza de Galicia a Ignacio Alfredo Picatoste Sueiras, en provisión da vacante producida por expiración do mandato do anteriormente nomeado.
Dado en Madrid o oito de xullo de dous mil vinte e cinco
RESOLUCIÓN do 27 de xuño de 2025 de modificación da composición do Comité Territorial de Ética da Investigación da Coruña-Ferrol.
Consellería de Sanidade — II. Autoridades e persoal — 09/07/2025

O presidente do Comité Territorial de Ética da Investigación da Coruña-Ferrol comunicou o día 16.5.2025 a proposta de modificación da composición do referido comité.
Antecedentes:
1. Mediante a Resolución do 11 de abril de 2022, que se publicou no
Diario Oficial de Galicia
do 22.4.2022, concedeuse a renovación da acreditación do Comité Territorial de Ética da Investigación da Coruña-Ferrol e nomeáronse como membros as persoas que se relacionaban no anexo, entre as cales figuraba Carlos Rodríguez Moreno, facultativo especialista da Área de Farmacoloxía Clínica da Área Sanitaria de Santiago de Compostela e Barbanza.
2. A presidenta do devandito comité comunicou a proposta de nomeamento como novo membro de Antonio Fernández García, médico especialista en medicina familiar e comunitaria, e o cesamento por causa da súa xubilación de Carlos Rodríguez Moreno.
Consideracións legais e técnicas:
1. O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o punto 1 do artigo 9, unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións.
Na actualidade, coa referida proposta a composición do Comité Territorial de Ética da Investigación da Coruña-Ferrol axústase ao tope numérico indicado no parágrafo anterior.
2. O punto 5 do artigo 9 do Decreto establece que os membros destes comités serán designados e nomeados pola persoa titular da consellería competente en materia de sanidade, por proposta da Secretaría Xeral Técnica, e garantirase en todo caso a representación equilibrada de homes e mulleres. O/a presidente/a, vicepresidente/a, secretario/a e vicesecretario/a serán elixidos/as polo propio comité de entre os seus membros.
3. O punto 6 do artigo 9 dispón que o nomeamento efectuarase por un período coincidente co de vixencia da acreditación do Comité, aínda que poderá ser revogado ben por solicitude de baixa da persoa interesada, ben por se modificaren as circunstancias que motivaron a súa designación de modo que supoña a perda dos requisitos para integrar o Comité, ou ben por incumprimento notorio das súas funcións, a criterio do Comité, e logo de audiencia do/da interesado/a.
Logo de ver o que se expuxo, e de acordo coa proposta do 24.6.2025 que efectuou a Secretaría Xeral Técnica da Consellería de Sanidade,
O cesamento de Carlos Rodríguez Moreno como membro do Comité Territorial de Ética da Investigación da Coruña-Ferrol.
O nomeamento de Antonio Fernández García como membro do referido comité.
Santiago de Compostela, 27 de xuño de 2025
RESOLUCIÓN do 27 de xuño de 2025 de nomeamento dun novo membro do Comité de Ética da Investigación con Medicamentos de Galicia.
Consellería de Sanidade — II. Autoridades e persoal — 09/07/2025

A presidenta do Comité de Ética da Investigación con medicamentos de Galicia comunicou o día 19.6.2025 a proposta de modificación da composición do referido comité.
Antecedentes:
1. Mediante a Resolución do 17 de decembro de 2021, que se publicou no
Diario Oficial de Galicia
(DOG) do 31.12.2021, concedeuse a renovación da acreditación do Comité de Ética da Investigación con medicamentos de Galicia (CEIm-G) e nomeáronse como membros as persoas que se relacionaban no seu anexo, no cal figuraba Martina Lema Oreiro na condición de vicesecretaria
2. A presidenta do devandito comité comunicou a proposta de nomeamento como novo membro e vicesecretario do CEIm-G de Santiago Pérez Cachafeiro, médico de admisión e documentación clínica da Área Sanitaria da Coruña-Cee, e o cesamento por petición propia de Martina Lema Oreiro na condición de vicesecretaria, mantendo a súa condición de membro.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
O punto 7 do artigo 5 dispón que o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/da interesado/a.
Acerca da composición numérica, en concreto, o punto 1 do mesmo artigo sinala que estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións. Coa proposta de nomeamento dun novo membro, o comité axústase na súa composición aos citados topes numéricos.
Logo de ver o que se expuxo, e de acordo coa proposta do 24.6.2025 que efectuou a Secretaría Xeral Técnica da Consellería de Sanidade,
O cesamento por petición propia de Martina Lema Oreiro na condición de vicesecretaria do CEIm-G, mantendo a súa condición de membro.
O nomeamento de Santiago Pérez Cachafeiro, como novo membro e vicesecretario do Comité de Ética da Investigación con Medicamentos de Galicia (CEIm-G).
Santiago de Compostela, 27 de xuño de 2025
ORDE do 25 de xuño de 2025 pola que se nomea representante titular da Confederación Intersindical Galega (CIG) no Consello Galego de Seguridade e Saúde Laboral.
Consellería de Emprego, Comercio e Emigración — II. Autoridades e persoal — 07/07/2025

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral regula no seu artigo 16 a composición e procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei, realizouse proposta de designación dun representante titular, por parte da organización sindical Confederación Intersindical Galega (CIG).
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Nomeamento de vogal
Por proposta da organización sindical Confederación Intersindical Galega (CIG), en calidade de titular, disponse o nomeamento de Francisco Xabier Cartelle Pérez en substitución de Xulia González Pascual.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xuño de 2025
RESOLUCIÓN do 23 de maio de 2025 pola que se amplía o prazo de presentación de candidaturas para concorrer aos premios galegos de arquitectura, rehabilitación e especial sustentabilidade 2025, previsto na Resolución do 23 de abril de 2025 pola que se convocan os Premios de Arquitectura e Rehabilitación da Comunidade Autónoma de Galicia 2025 (código de procedemento VI490A).
Instituto Galego da Vivenda e Solo — III. Outras disposicións — 28/05/2025

O 30 de abril de 2025 publicouse no
Diario Oficial de Galicia
a Resolución do 23 de abril de 2025 pola que se convocan os Premios de Arquitectura e Rehabilitación da Comunidade Autónoma de Galicia 2025 (código de procedemento VI490A).
O punto 2 da base reguladora terceira do anexo I da Resolución do 23 de abril de 2025 establece que a presentación de candidaturas para concorrer aos premios galegos de arquitectura, rehabilitación e especial de sustentabilidade 2025 se poderá realizar desde o sétimo día natural seguinte ao de publicación desta resolución no
Diario Oficial de Galicia
e ata o 30 de maio de 2025.
Coa finalidade de promover a máxima participación nestes premios, procede ampliar o prazo inicialmente previsto para a presentación de candidaturas aos premios indicados.
De conformidade con todo o anterior, no exercicio das facultades que me confire o artigo 4 do Decreto 143/2024, do 20 de maio, polo que se establece a estrutura orgánica do Instituto Galego da Vivenda e Solo,
Ampliar o prazo de presentación de candidaturas para concorrer aos premios galegos de arquitectura, rehabilitación e especial de sustentabilidade 2025, previsto no punto 2 da base reguladora terceira do anexo I da Resolución do 23 de abril de 2025 pola que se convocan os Premios de Arquitectura e Rehabilitación da Comunidade Autónoma de Galicia 2025, ata o 13 de xuño de 2025.
Esta resolución producirá efectos desde o día da súa publicación no
Diario Oficial de Galicia
.
Santiago de Compostela, 23 de maio de 2025
RESOLUCIÓN do 12 de maio de 2025 sobre delegación de competencias da Presidencia na Secretaría Xeral Técnica da Consellería do Medio Rural.
Axencia Galega da Calidade Alimentaria — III. Outras disposicións — 28/05/2025

O Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos, modificados a través do Decreto 107/2019, do 5 de setembro, establece a distribución competencial dos órganos de goberno e dos órganos executivos da Axencia Galega da Calidade Alimentaria de Galicia.
A persoa titular da Presidencia, máximo órgano unipersoal executivo da Axencia, é, por razón do seu cargo, a persoa titular da consellería competente en materia de agricultura, polo que, tendo en conta a complexidade e a variedade de funcións propias, resulta conveniente acudir á delegación de competencias que permite a axilización administrativa necesaria e redunda en beneficio tanto da Administración como das persoas administradas, dentro do debido respecto ás garantías xurídicas que a tutela dos intereses públicos exixe.
Por esta razón, de acordo co disposto na Lei 40/2015, do 1 de outubro, de réxime xurídico do sector público, na Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos,
Primeiro.
Delegación na Secretaría Xeral Técnica da Consellería do Medio Rural
Deléganse na persoa titular da Secretaría Xeral Técnica da Consellería do Medio Rural as competencias para resolver os recursos administrativos de alzada, e mesmo suspender a execución dos actos impugnados que se presenten contra resolucións ditadas pola Dirección da Axencia Galega da Calidade Alimentaria.
Segundo.
Réxime xurídico da delegación de competencia
1. O exercicio da competencia que se delega nesta resolución axustarase ao disposto no artigo 9 da Lei 40/2015, do 1 de outubro, de réxime xurídico do sector público, e no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
2. En calquera momento, a persoa titular da Presidencia poderá revogar o exercicio da competencia que se delega ou avocar para si o coñecemento dun asunto concreto relativo á dita competencia.
3. Os actos e resolucións administrativas ditados por delegación farán constar expresamente esta circunstancia, con referencia ao número e á data da súa publicación no
Diario Oficial de Galicia
, e consideraranse ditadas polo órgano delegante.
Terceiro.
Eficacia da delegación de competencias
Esta resolución producirá efectos o día seguinte ao da súa publicación no
Diario Oficial de Galicia.
Santiago de Compostela, 12 de maio de 2025
RESOLUCIÓN do 5 de setembro de 2024 pola que se publican os convenios de colaboración asinados no segundo cuadrimestre de 2024.
Axencia Galega de Desenvolvemento Rural — III. Outras disposicións — 28/05/2025

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2024, que figuran no anexo a esta resolución.
Santiago de Compostela, 5 de setembro de 2024
RESOLUCIÓN do 19 de maio de 2025, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no primeiro cuadrimestre do ano 2025.
Consellería do Mar — III. Outras disposicións — 28/05/2025

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de xaneiro, febreiro, marzo e abril de 2025, que se incorporan no anexo a esta resolución.
Santiago de Compostela, 19 de maio de 2025
RESOLUCIÓN do 12 de maio de 2025 pola que se lles dá publicidade aos convenios de colaboración subscritos no primeiro cuadrimestre do ano 2025.
Axencia Galega de Infraestruturas — III. Outras disposicións — 27/05/2025

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlles publicidade aos convenios subscritos pola Axencia Galega de Infraestruturas (AXI) no primeiro cuadrimestre do ano 2025, que se incorpora como anexo a esta resolución.
Santiago de Compostela, 12 de maio de 2025
ORDE do 15 de maio de 2025 pola que se modifica a autorización, por cambio de titularidade, do Centro Privado María Auxiliadora, de Lugo.
Consellería de Educación, Ciencia, Universidades e Formación Profesional — III. Outras disposicións — 27/05/2025

Mediante escritura pública notarial do 12 de febreiro de 2025, Seminario Menor del Sacratísimo Corazón de Jesús y la Inmaculada Virgen María de Lugo, titular do centro privado (CPR) Mª Auxiliadora, de Lugo, cede a súa titularidade á Fundación Educativa Nites.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Artigo 1.
Cambio de titularidade
Autorizar a modificación da autorización por cambio de titularidade do CPR Mª Auxiliadora, de Lugo, código do centro 27006243, a favor da Fundación Educativa Nites, con efectos do día 1 de setembro de 2025.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de maio de 2025
RESOLUCIÓN do 15 de maio de 2025 pola que se declara área de rehabilitación integral Barrio das Flores.
Instituto Galego da Vivenda e Solo — III. Outras disposicións — 27/05/2025

Denominación: área de rehabilitación integral Barrio das Flores.
Ámbito: urbano de carácter continuo.
Clase: área de rehabilitación integral de ámbito urbano.
Antecedentes de feito:
1. O 19 de maio de 2023 o Concello da Coruña presenta ao Instituto Galego da Vivenda e Solo (en diante, IGVS) unha solicitude para a declaración dunha área de rehabilitación integral (en diante, ARI) no Barrio das Flores no seu termo municipal. Coa solicitude xúntase un certificado do acordo adoptado ao respecto pola Xunta de Goberno Local, na súa sesión do 6 de outubro de 2022.
2. O ámbito sitúase aproximadamente a 300 metros ao leste da avenida de Alfonso Molina. Todo o seu perímetro se atopa claramente delimitado por dúas importantes vías de tráfico rodado: a avenida de Monelos ao nordés e a rolda de Camilo José Cela no resto do seu perímetro noroeste e sur. Comprende unha superficie de 16 ha.
3. A declaración da ARI solicitada foi informada favorablemente, tanto desde o punto de vista técnico e urbanístico como administrativo, polas unidades competentes do IGVS.
Consideracións legais e técnicas:
1. A Lei 1/2019, do 22 de abril, de rehabilitación e de rexeneración e renovación urbanas de Galicia, regula as ARI nos seus artigos 49 a 51. Concretamente o artigo 50.1.c) define as ARI de ámbitos urbanos, como aquelas cuxo ámbito non pertenza a ningunha das categorías consideradas nas alíneas anteriores, é dicir, cando o seu ámbito non pertenza nin a ARI de conxunto histórico nin a ARI rural. Neste suposto, o ámbito delimitado deberá ter, como mínimo, cincuenta vivendas.
2. O Decreto 18/2014, do 13 de febreiro, polo que se determinan os aspectos básicos dos programas autonómicos de rehabilitación de vivendas e se dan as directrices para o desenvolvemento do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, no ámbito da Comunidade Autónoma de Galicia, regula no seu capítulo II, sección 2ª, artigo 8 o procedemento para a declaración das ARI.
No expediente para a declaración desta ARI recóllense todos os aspectos sinalados no artigo 8.2 do Decreto 18/2014, do 13 de febreiro.
3. De conformidade cos artigos 49 da Lei 1/2019, do 22 de abril, e 8.1 do Decreto 18/2014, do 13 de febreiro, as ARI declararanse por unha resolución da Presidencia do IGVS, por solicitude dos concellos interesados.
Por todo o exposto e de conformidade coas competencias atribuídas no artigo 49 da Lei 1/2019, do 22 de abril,
Declarar a Área de Rehabilitación Integral Barrio das Flores de ámbito urbano de carácter continuo, no termo municipal da Coruña, segundo o ámbito recollido no antecedente segundo e delimitado nos planos que se xuntan como anexo a esta resolución.
Santiago de Compostela, 15 de maio de 2025
RESOLUCIÓN do 15 de maio de 2025 pola que se renova a mención de excelencia a titulacións universitarias oficiais de máster impartidas polas universidades do Sistema universitario de Galicia.
Consellería de Educación, Ciencia, Universidades e Formación Profesional — III. Outras disposicións — 27/05/2025

Con data do 29 de novembro de 2024 publicouse no DOG núm. 231 a Orde do 12 de novembro de 2024 pola que se establecen as bases reguladoras e se procede á convocatoria para a renovación da mención de excelencia concedida a titulacións universitarias oficiais de máster impartidas por universidades públicas do Sistema universitario de Galicia.
Rematado o prazo para a entrega da documentación necesaria para a tramitación do procedemento establecido no artigo 4 da orde de convocatoria, foron analizadas as solicitudes pola Comisión Avaliadora prevista no artigo 7 da citada orde.
Tendo en conta o anteriormente exposto, e atendendo á proposta de resolución da Secretaría Xeral de Universidades, esta consellería
Primeiro. Concederlles a renovación da mención de máster universitario excelente da Xunta de Galicia ás titulacións universitarias oficiais de máster, impartidas polas universidades do Sistema universitario de Galicia, que se relacionan no anexo I desta resolución.
Segundo. A renovación de máster universitario excelente da Xunta de Galicia terá unha vixencia de cinco cursos académicos ao final dos cales poderá ser renovada por períodos sucesivos de igual duración.
Terceiro. As universidades responsables dos títulos comprométense a manter os requisitos que deron lugar á obtención da renovación da mención de máster universitario excelente da Xunta de Galicia.
Cuarto. Contra esta resolución, que esgota a vía administrativa, as universidades poderán interpoñer recurso potestativo de reposición, ante o conselleiro de Educación, Ciencia, Universidades e Formación Profesional, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de maio de 2025
ORDE do 15 de maio de 2025 pola que se modifica a autorización, por cambio de titularidade, do Centro Privado Plurilingüe La Milagrosa, de Lugo.
Consellería de Educación, Ciencia, Universidades e Formación Profesional — III. Outras disposicións — 27/05/2025

Mediante escritura pública notarial do 12 de febreiro de 2025, Seminario Menor del Sacratísimo Corazón de Jesús y la Inmaculada Virgen María de Lugo, titular do centro privado (CPR) Plurilingüe La Milagrosa, de Lugo, cede a súa titularidade á Fundación Educativa Nites.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Artigo 1. Cambio de titularidade
Autorizar a modificación da autorización por cambio de titularidade do CPR Plurilingüe La Milagrosa, de Lugo, código do centro 27006358, a favor da Fundación Educativa Nites, con efectos do día 1 de setembro de 2025.
O cambio de titularidade non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de maio de 2025
EXTRACTO da Resolución do 20 de maio de 2025 pola que se convoca o Programa de prácticas académicas en iniciativas empresariais emerxentes no curso 2024/25.
Universidade de Vigo — III. Outras disposicións — 26/05/2025

BDNS (Identif.): 833890.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/833890
Primeiro.
Persoas beneficiarias
Alumnado que está matriculado nunha das titulacións oficiais de grao ou de máster universitario no curso 2024/25 da Universidade de Vigo
Segundo.
Obxecto
O obxecto desta convocatoria é fomentar a cultura emprendedora no estudantado universitario a través da realización de prácticas académicas, curriculares ou extracurriculares, nunha iniciativa empresarial de recente creación, de modo que poidan ver o emprendemento como unha oportunidade para o desenvolvemento do seu futuro profesional.
Terceiro.
Bases reguladoras
Resolución do 20 de maio de 2025 pola que se convoca o Programa de prácticas académicas en iniciativas empresariais emerxentes no curso 2024/25.
Cuarto.
Contía
A contía total do crédito destinado a estas axudas será de dezanove mil trescentos corenta e cinco euros con sesenta e oito céntimos (19.345,68 €).
Quinto.
Prazo de presentación de solicitudes
Desde o 21 de maio ata o 4 de xuño de 2025.
Vigo, 20 de maio de 2025